61960J0006
ΑΠΌΦΑΣΗ ΤΟΥ ΔΙΚΑΣΤΗΡΙΟΥ
της 16ης Δεκεμβρίου 1960 (
*1
)
Αντικείμενο της υποθέσεως:
Ερμηνεία του άρθρου 11, β, του Πρωτοκόλλου περί Προνομίων και Ασυλιών της ΕΚΑΧ.
Διατακτικό της αποφάσεως:
ΤΟ ΔΙΚΑΣΤΗΡΙΟ
1)
Απορρίπτει το αίτημα του προσφεύγοντος περί ακυρώσεως της επίδικης επιβολής φόρου και καταδίκης του καθού σε επιστροφή των καταβληθέντων ποσών, συμπεριλαμβανομένων και του προστίμου που καταβλήθηκε για ελλιπή δήλωση εισοδημάτων και των νόμιμων τόκων.
2)
Δέχεται τα λοιπά αιτήματα της αιτήσεως αποφαινόμενο ότι:
α)
το Πρωτόκολλο περί των Προνομίων και Ασυλιών της Ευρωπαϊκής Κοινότητας Άνθρακα και Χάλυβα απαγορεύει στα κράτη μέλη την επιβολή σε υπάλληλο της Κοινότητας επιβαρύνσεως που έχει ως λόγο, κυρίως ή εν μέρει, την καταβολή μισθού από την Κοινότητα στον υπάλληλο·
β)
απαγορεύεται επίσης από το Πρωτόκολλο να λαμβάνεται υπόψη ο εν λόγω μισθός για τον καθορισμό του φορολογικού συντελεστή που εφαρμόζεται επί άλλων εισοδημάτων υπαλλήλων
γ)
αυτό ισχύει επίσης για την περίπτωση σωρευτικής φορολογήσεως των εισοδημάτων υπαλλήλου της Κοινότητας και της συζύγου του ως προς τους φόρους που οφείλονται επί των εισοδημάτων της τελευταίας·
δ)
είναι αντίθετη, επομένως, προς το Πρωτόκολλο η επιβολή φόρου που αποτέλεσε αντικείμενο ειδοποιήσεως — εκκαθαριστικού σημειώματος που απευθύνθηκε στον προσφεύγοντα στις 18 ή 19 Δεκεμβρίου 1959 (άρθρα 913, 921) από τον οικονομικό έφορο του Engis για ποσό 9035 βελγικών φράγκων —, στο μέτρο που η φορολόγηση αυτή στηρίζεται στην ύπαρξη μισθών και απολαβών που καταβάλλει στον προσφεύγοντα η ΕΚΑΧ.
Πρόταση του γενικού εισαγγελέα:
Ταυτίζεται με το διατακτικό.
(
*1
)	Γλώσσα διαδικασίας: η γαλλική.